عيد الحب

يوم القديس فالنتين او عيد الحب هو تقليد غربى اتعود عليه المصريين انهم يحتفلوا بعيد الحب يومى 14 فبراير و4 نوفمبر بشراء الهدايا والورود .

 اصل العيد 

الحكايه بأختصار ليها علاقة بالامبراطور الرومانى كلوديوس التانى لانه عمل قانون بيمنع الشباب من الجواز علشان عايز افراد جيشه يزيد و كان فاكر الشباب المتجوزين مينفعوش يبقوا كفائه معاه ، و الاسيس فالنتين كان بيجوزهم و لما الامبراطور اكتشف انه بيجوزهم من وراه فى السر و بيعانده حبسه و خلاه يقضى بقيه عمره فى السجن.

 عيد الحب فى بعض الدول 
 فى مصر 

أفتى الدكتور عبد العظيم المطعنى عضو المجلس الاعلى للشؤون الاسلامية فى القاهرة و أستاذ الدراسات العليا فى جامعه الازهر بانها ليس حرام طالما مفيش ايام بعينها للاحتفال و ان مفيهاش حاجه من الى ربنا حرمها من رقص و اختلاط و بدع وحاجات محرمة و محظوره ، فى حدود ما ربنا حلل.

و المصريين فى الشارع بتظهر عليهم مظاهر الاحتفال مسلم او مسيحى بيشتروا الورود و الهدايا باللون الاحمر للناس الى بيحبوهم فى يوم 14 فبراير و يوم 4 نوفمبر فى كل سنه ، و فى 14 فبراير 2006 اتباع ورد بسته ملايين جنيه يعنى عشره فى الميه من قيمه بيع الورود.

 الفنانين وعيد الحب 

الفنان عزت العلايلى بيقول ان عيد الحب من أجمل الايام فى حياته و أنه بيتمنى يسود الحب وينتشر بين كل المصريين و أوصى بحب مصر فهى بلد الرقى والفن والحضارة .رسايل حب

اما الفنانة دلال عبد العزيز بتقول أن يوم عيد الحب أحلى شيء فى حياتها و أنها فى كل سنة بتشترى الهدايا لزوجها الفنان سمير غانم

اماالفنانة ميرفت امين فقالت إنها تشعر بالسعادة طول السنة بس يوم عيد الحب اجمل يوم بالنسبة ليها عشان بيفكرها بالافلام الرومانسية اللى مثلتها على شاشة السينما .

اما الفنان احمد قمر فيقول انه اجمل يوم على الاطلاق لما يكون بصحبة مراته وولده سليم ويقضيان اليوم اى مكان طالما مع من يحب ويدعو الجميع الى اظهار المعنى الحقيقى للحب فى كل ايام السنه .

 مصادر 

 عيد الحب ينعش سوق الزهور فى مصر - الهيئة العامة للاستعلامات  - تاريخ النشر 14 فبراير-2006 - تاريخ الوصول 14 فبراير-2009

تصنيف:اعياد